Nordjylland var repræsenteret med Team Concordia Forsikring Riwals, der skuffede måtte forlade DM uden medaljer. Martin Mortensen var ellers det nordjyske medaljehåb ved dette års Danmarksmesterskab, og han var også sikker i sin sag inden løbets start. - Mit mål det er at vinde eller at komme på podiet. Men helt klart at jeg skal vinde, sagde Martin Mortensen før start. Og optimismen inden start blev afløst af skuffelse efter en spændende afslutning. - Selvfølgelig er jeg skuffet. Jeg havde sat mig op til, at vi skulle vinde i dag. Vi gjorde hvad vi kunne og vi kørte et supergodt cykelløb. Vi viste, at vi kunne være med, sagde han efter løbet. Guldet gik til Michael Mørkøv fra Team Saxo-Tinkoff, mens sølvet gik til Morten Øllegaard fra Blue Water Cycling. På podiets tredjeplads fik Casper Folsach fra Team Tre-For medaljen af bronze.
I dag satte Danmarks bedste cykelryttere sig i sadlen, da Vordingborg lagde asfalt til årets DM i landevejscyklinger.